**ДОГОВОР № ...............................................**

**за обществена поръчка с предмет: „Техническо обслужване, планови и аварийни ремонти и годишни технически прегледи (ГТП) на служебните автомобили на Министерство на външните работи- Централна администрация”**

Днес, …………. 2019 г., в гр. София, по реда на Глава двадесет и шеста от Закона за обществените поръчки, се сключи настоящият договор между:

**МИНИСТЕРСТВО НА ВЪНШНИТЕ РАБОТИ**, гр. София, ул. „Ал. Жендов“ № 2, БУЛСТАТ 000695228, представлявано представлявано от Mая Андонова - Генова, упълномощен възложител съгл. Заповед № 95-00-390/ 21.09.2017г. на министъра на външните работи и Искра Григорова - Зоровска, в качеството на главен счетоводител, наричано по-долу **„ВЪЗЛОЖИТЕЛ“,** от една страна,

и

**…………………………………………..,** със седалище и адрес на управление: …………………………………………………………………………………………………………………………….,

ЕИК …………………………………./ код по Регистър БУЛСТАТ / регистрационен номер или друг идентификационен код (*ако изпълнителят е лице, установено в друга държава членка на ЕС или трета страна*) […] [и ДДС номер […]] [*попълва се приложимото според случая*], представляван/а/о от ……………………………………………………………………………, в качеството на …………………………………………………………………………….., [съгласно [*документ или акт, от който произтичат правомощията на лицето или лицата, представляващи изпълнителя – ако е приложимо*],

наричан/а/о за краткост **ИЗПЪЛНИТЕЛ**, от друга страна,

(ВЪЗЛОЖИТЕЛЯТ и ИЗПЪЛНИТЕЛЯТ наричани заедно „**Страните**“, а всеки от тях поотделно „**Страна**“)

на основание чл. 112 във връзка с чл. 194, ал. 1 [ал. 2] от Закона за обществените поръчки („**ЗОП**“) и утвърден от ВЪЗЛОЖИТЕЛЯ Протокол съгласно чл. 97, ал. 4 от ППЗОПсе сключи този договор („**Договора**/**Договорът**“) за следното:

**I. ПРЕДМЕТ НА ДОГОВОРА**

**Чл. 1. (1)** ВЪЗЛОЖИТЕЛЯТ възлага, а ИЗПЪЛНИТЕЛЯТ приема да предоставя срещу възнаграждение и при условията на този Договор, следните услуги: Техническо обслужване, планови и аварийни ремонти и годишни технически прегледи (ГТП) на служебните автомобили на Министерството на външните работи - Централно

управление*,* наричани за краткост „**Услугите“**, съгласно Техническата спецификация - Приложение № 1от договора.

**(2)** Предоставянето на Услугите включва извършване на следните дейности (**„Дейности/те по предмета на договора”**):

1.Техническо обслужване се извършва след изминаване на определен пробег, установен за всеки автомобил и писмена заявка на Възложителя;

2. Текущи ремонти на МПС, при възникнали повреди по време на експлоатация на автомобила, в т.ч. и дейности по осигуряване и влагане на резервни части, материали, консумативи и аксесоари;

3. Подготовка на автомобилите за експлоатация през пролетно-летния и есенно-зимния период;

4. Репатриране на аварирали автомобили на територията на град София и сервизно обслужване на аварирали автомобили на ВЪЗЛОЖИТЕЛЯ 24 часа в денонощието и 7 дни в седмицата, в т. ч. спешни ремонти в почивни и празнични дни;

5. Задължителни периодични прегледи за проверка на техническата изправност на автомобилите по писмена заявка на Възложителя;

6. Гаранционно обслужване на вложените резервни части.

 **(3)** На сервизно обслужване по този Договор подлежат 37 (тридесет и седем) броя автомобили, предоставени на ВЪЗЛОЖИТЕЛЯ, в т.ч.: 31 (тридесет и един) бр. леки автомобили, 3 (три) бр. товарни автомобили, 1 (един) бр. автобус, 2 (два) бр. микробуса висока база, подробно описани в Приложение № 1 към Техническата спецификация.

**(4)** За срока на изпълнение на Услугите ВЪЗЛОЖИТЕЛЯТ има право да извършва промени на автомобилите (отпадане или добавяне на автомобил), при условията на настоящия Договор, включително за цените, за конкретизиране на което ВЪЗЛОЖИТЕЛЯТ уведомява писмено ИЗПЪЛНИТЕЛЯ.

**Чл. 2.** ИЗПЪЛНИТЕЛЯТ се задължава да предоставя Услугите в съответствие с Техническата спецификация Приложение № 1 към Договора, Предложението за изпълнение на поръчката (Техническото предложение) на ИЗПЪЛНИТЕЛЯ и Ценовото предложение на ИЗПЪЛНИТЕЛЯ от Офертата за участие- съставляваща Приложения № 2 към този Договор и представляващи неразделна част от него.

**Чл. 2 [[1]](#footnote-1)** В срок до 3 (три) дни от датата на сключване на Договора, но най-късно преди започване на неговото изпълнение, ИЗПЪЛНИТЕЛЯТ уведомява ВЪЗЛОЖИТЕЛЯ за името, данните за контакт и представителите на подизпълнителите, посочени в офертата на ИЗПЪЛНИТЕЛЯ. ИЗПЪЛНИТЕЛЯТ уведомява ВЪЗЛОЖИТЕЛЯ за всякакви промени в предоставената информация в хода на изпълнението на Договора в срок до 3 (три) дни от настъпване на съответното обстоятелство.] (*ако е приложимо*)[[2]](#footnote-2)

**II. СРОК НА ДОГОВОРА. СРОК И МЯСТО НА ИЗПЪЛНЕНИЕ**

**Чл. 3.** Договорът влиза в сила от датата на регистрирането му в деловодната система на Възложителя, но не по рано от 26.09. 2019г. и е със срок на действие до изпълнение на всички поети от Страните задължения по него.

**Чл. 4. (1)** Срокът за изпълнение на Услугите е 12 (дванадесет) месеца, считано от датата на влизане в сила на договора по чл. 3.

**(2)** Сроковете за изпълнение на отделните Дейности по предмета на договора са, както следва:

1. Приемането на автомобилите на ВЪЗЛОЖИТЕЛЯ за сервизно обслужване в сервиза на ИЗПЪЛНИТЕЛЯ се извършва с предимство до 1 (един) час след заявяване на Услугите от страна на ВЪЗЛОЖИТЕЛЯ, независимо от натовареността на сервиза;

2. Дейностите по чл. 1, ал. 2, т. 1, 3 и 5 се извършват във възможно най-кратък срок, но не повече от 2 (два) работни дни след приемане на автомобила за сервизно обслужване;

3. Дейностите по чл. 1, ал. 2, т. 2 се извършват във възможно най-кратък срок, но не повече от 7 (седем) работни дни след приемане на автомобила за сервизно обслужване;

4. Дейностите по чл. 1, ал. 2, т. 4 се извършват във възможно най-кратък срок, но не повече от 3 (три) часа след заявяване на услугата от страна на ВЪЗЛОЖИТЕЛЯ;

5. За дейностите по експресни услуги сроковете по т. 2 и 3 не се прилагат. Същите се извършват до 1 (един) час от приемане на автомобила за сервизно обслужване. За експресни услуги се приемат следните видове дейности:

а) смяна на масло на двигател и смяна на комплект филтри;

б) смяна на накладки и спирачни дискове комплект.

6. Резервните части, които са необходими за отстраняване на повредите на автомобилите и не са в наличност при ИЗПЪЛНИТЕЛЯ, се доставят във възможно най-кратък срок. В тези случаи срокът по т. 3 се удължава със срока на доставка, но с не повече от 5 (пет) работни дни;

7. ИЗПЪЛНИТЕЛЯТ се задължава да приема за сервизно обслужване аварирали автомобили на ВЪЗЛОЖИТЕЛЯ 24 часа в денонощието и 7 дни в седмицата, в т. ч. при необходимост да извършва спешни ремонти в почивни и празнични дни, за което в рамките на 1 час - в работен ден, а в случаите когато събитието съвпада с почивни и/или празнични дни - в рамките на 1 час в първия работен ден, уведомява писмено ВЪЗЛОЖИТЕЛЯ.

**Чл. 5.** Мястото на изпълнение на Договора е гр. София, ............................................................. *(посочва се адресът/ите на собствена/и или наета/и сервизна/и база/и)*

**III. ЦЕНА, РЕД И СРОКОВЕ ЗА ПЛАЩАНЕ**

**Чл. 6. (1)** Общата стойност на договора не може да надвишава **65 000** (шестдесет и пет хиляди) **лева без ДДС** или 78 000 (седемдесет и осем хиляди) лева с ДДС (наричана по-нататък **„Цената”** или **„Стойността на Договора“**), като ВЪЗЛОЖИТЕЛЯТ не се ангажира с нейното достигане.

 **(2)** За предоставяне на Услугите ВЪЗЛОЖИТЕЛЯТ заплаща на ИЗПЪЛНИТЕЛЯ на база единичните цени, предложени от ИЗПЪЛНИТЕЛЯ в Ценовото му предложение част от офертата за участие - Приложение № 2 към Договора, както следва:

1. цени на труда за извършване на дейностите по чл. 2 по марки и модели автомобили, съгласно списъци – Приложения №№ 1-14 към Ценовото предложение;

2. цени на резервните части посочените в Образец № 8.2 към Ценовото предложение (Приложение №2 от договора).

3. За непосочените в Приложение № 1-14 (по Образец № 8.1) към Ценово предложение, услуги ВЪЗЛОЖИТЕЛЯТ заплаща на ИЗПЪЛНИТЕЛЯ единични цени на труда за извършване на дейности по сервизно обслужване, съгласно Приложение № 15 (по Образец № 8.3) към Ценово предложение, като времетраенето на съответните сервизни операции е в съответствие с посочени в Приложение № 5 към чл. 15, ал. 4 от Наредба № 24 от 08.03.2006 г. за задължителното застраховане по чл. 249, т. 1 и 2 от Кодекса за застраховането и за методиката за уреждане на претенции за обезщетение на вреди, причинени на моторни превозни средства, издадена от Комисията за финансов надзор, съгласно § 3, ал. 1 от Преходните и заключителни разпоредби Наредба № 49 от 16.10.2014 г. за задължителното застраховане по застраховки „Гражданска отговорност" на автомобилистите и „Злополука" на пътниците в средствата за обществен превоз, издадена от Комисията за финансов надзор .

4. За непосочените в Образец № 8.2 към Ценовото предложение резервни части, материали и консумативи ВЪЗЛОЖИТЕЛЯТ заплаща на ИЗПЪЛНИТЕЛЯ по цени на дребно, валидни за всички клиенти на сервиза към момента на извършване на услугата, **намалени с отстъпка в размер на ........ % (......... на сто)**

**(3)** Времетраенето на съответните сервизни операции се определя от ИЗПЪЛНИТЕЛЯ и не може да надвишава стойностите на технологичните часове, посочени в Приложение № 5 към чл. 15, ал. 4 от Наредба № 24 от 08.03.2006 г. за задължителното застраховане по чл. 249, т. 1 и 2 от Кодекса за застраховането и за методиката за уреждане на претенции за обезщетение на вреди, причинени на моторни превозни средства, издадена от Комисията за финансов надзор, съгласно § 3, ал. 1 от Преходните и заключителни разпоредби Наредба № 49 от 16.10.2014 г. за задължителното застраховане по застраховки „Гражданска отговорност" на автомобилистите и „Злополука" на пътниците в средствата за обществен превоз, издадена от Комисията за финансов надзор.

**(4)** В цените по ал. 2 са включени всички разходи на ИЗПЪЛНИТЕЛЯ за изпълнение на Услугите [и за неговите подизпълнители] *(ако е приложимо)*, като ВЪЗЛОЖИТЕЛЯТ не дължи заплащането на каквито и да е други разноски, направени от ИЗПЪЛНИТЕЛЯ.

**(5)** Цените и отстъпките, посочени в ал. 2, са фиксирани за времето на изпълнение на Договора и не подлежат на промяна, освен в случаите, изрично уговорени в този Договор и в съответствие с разпоредбите на ЗОП.

**Чл. 7. (1)**ВЪЗЛОЖИТЕЛЯТ плаща на ИЗПЪЛНИТЕЛЯ Цената по този Договор чрез плащания в размер на 100 % (сто на сто) от стойността на всяка изпълнена дейност по сервизно обслужване в срок **до 30 (тридесет) дни**, считано от приемане изпълнението на Услугите за съответния период.

**(2)** Общата стойност на Договора е обвързваща за страните, като **ВЪЗЛОЖИТЕЛЯТ** има право, в зависимост от конкретните нужди и финансовия ресурс, с който разполага, да не възлага изпълнение за цялото количество или стойност на договора.

**Чл. 8.** Цените са окончателни и не подлежат на промяна, с изключение на случаите, посочени изрично в чл.116 от ЗОП, като същите са крайни и включват всички разходи на **ИЗПЪЛНИТЕЛЯ**, необходими за изпълнение предмета на настоящия договор.

**Чл. 9. (1)** Всяко плащане по този Договор се извършва въз основа на следните документи:

1. приемо-предавателен протокол за приемане на Услугите за съответния период, подписан от ВЪЗЛОЖИТЕЛЯ или от определени от него длъжностни лица и ИЗПЪЛНИТЕЛЯ, при съответно спазване на разпоредбите на Раздел VII „Предаване и приемане на изпълнението” от Договора; и

2. фактура за дължимата сума за изпълнените дейности по сервизно обслужване и технически преглед за съответния период, издадена от ИЗПЪЛНИТЕЛЯ и представена на ВЪЗЛОЖИТЕЛЯ, в която са посочени вида на извършените работи, единичните цени, количества и/или нормовремена и съответните общи стойности на всички елементи от крайните стойности за заплащане на извършените Услуги и/или доставка на резервни части. Крайните стойности трябва да са формирани само въз основа на цените и отстъпките по чл. 6, ал. 2, т. 1-3, както и на всички приложими допълнителни намаления на цените.

**(2)** Плащане не се извършва, в случай че за ИЗПЪЛНИТЕЛЯ е получена информация от Националната агенция за приходите или Агенция „Митници” за наличието на просрочени публични задължения, съгласно Решение на МС № 592/ 21.08.2018 г. В този случай плащането се извършва съгласно указанията на органите на данъчната и митническата администрация.

**(3)** ВЪЗЛОЖИТЕЛЯТ се задължава да извършва всяко дължимо плащане след получаването на фактура от ИЗПЪЛНИТЕЛЯ, при спазване на условията на горните алинеи.

**Чл. 10. (1)** Всички плащания по този Договор се извършват в лева чрез банков превод по следната банкова сметка на ИЗПЪЛНИТЕЛЯ:

Банка:………………………...

BIC:…………………………….

IBAN:……………………………..

**(2)** ИЗПЪЛНИТЕЛЯТ е длъжен да уведомява писмено ВЪЗЛОЖИТЕЛЯ за всички последващи промени по ал. 1 в срок от 3 (три) дни, считано от момента на промяната. В случай, че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок, счита се, че плащанията са надлежно извършени.

**Чл. 11. (1)** Когато за частта от Дейностите по предмета на договора, която се изпълнява от подизпълнител, изпълнението може да бъде предадено отделно от изпълнението на останалите Дейности, подизпълнителят представя на ИЗПЪЛНИТЕЛЯ отчет за изпълнението на съответната част от Дейностите, заедно с искане за плащане на тази част пряко на подизпълнителя.

**(2)** ИЗПЪЛНИТЕЛЯТ се задължава да предостави на ВЪЗЛОЖИТЕЛЯ отчета и искането за плащане на подизпълнителя в срок до 15 (петнадесет) дни от получаването му, заедно със становище, от което да е видно дали оспорва плащанията или част от тях като недължими.

**(3)** ВЪЗЛОЖИТЕЛЯТ приема изпълнението на частта от Дейностите по предмета на договора, при съответно спазване на разпоредбите на Раздел VII „Предаване и приемане на изпълнението” от Договора, и заплаща възнаграждение за тази част на подизпълнителя в срока по чл. [7] до 30 (тридесет) дни от получаването на фактура от подизпълнителя. ВЪЗЛОЖИТЕЛЯТ има право да откаже да извърши плащането, когато искането за плащане е оспорено от ИЗПЪЛНИТЕЛЯ, до момента на отстраняване на причината за отказа.]

**IV. ГАРАНЦИЯ ЗА ИЗПЪЛНЕНИЕ**

**Чл. 12. (1)**При подписването на този Договор, ИЗПЪЛНИТЕЛЯТ представя на ВЪЗЛОЖИТЕЛЯ гаранция за изпълнение в размер на 3 % (три на сто) от прогнозната стойност без ДДС, а именно 1950 (хиляда деветстотин и петдесет ) лева („**Гаранцията за изпълнение**“), която служи за обезпечаване на изпълнението на задълженията на ИЗПЪЛНИТЕЛЯ по Договора и е със срок на валидност до изтичане на последния гаранционен срок съгласно техническото предложение на ИЗПЪЛНИТЕЛЯ, част от офертата за участие- Приложение № 2, като при необходимост срокът на валидност на банковата гаранция се удължава или се издава нова.

**(2).** Когато като Гаранция за изпълнение се представя парична сума, сумата се внася по банковата сметка на ВЪЗЛОЖИТЕЛЯ, посочена в Документацията за обществената поръчка.

 **(3)** Когато като гаранция за изпълнение се представя банкова гаранция, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на банкова гаранция, издадена в полза на ВЪЗЛОЖИТЕЛЯ, която трябва да отговаря на следните изисквания:

1. да бъде безусловна и неотменяема банкова гаранция и да съдържа задължение на банката - гарант да извърши плащане при първо писмено искане от ВЪЗЛОЖИТЕЛЯ, деклариращ, че е налице неизпълнение на задължение на ИЗПЪЛНИТЕЛЯ или друго основание за задържане на Гаранцията за изпълнение по този Договор;

2. да бъде със срок на валидност до изтичане на последния гаранционен срок съгласно техническото предложение на ИЗПЪЛНИТЕЛЯ, част от офертата за участие- Приложение № 2, като при необходимост срокът на валидност на банковата гаранция се удължава или се издава нова.

**(4)** Банковите разходи по откриването и поддържането на Гаранцията за изпълнение във формата на банкова гаранция, както и по усвояването на средства от страна на ВЪЗЛОЖИТЕЛЯ, при наличието на основание за това, са за сметка на ИЗПЪЛНИТЕЛЯ.

**Чл. 13. (1)** Когато като Гаранция за изпълнение се представя застраховка, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на застрахователна полица, в която ВЪЗЛОЖИТЕЛЯТ е посочен като трето ползващо се лице (бенефициент), която трябва да отговаря на следните изисквания:

1. да обезпечава изпълнението на този Договор чрез покритие на отговорността на ИЗПЪЛНИТЕЛЯ;

2. до изтичане на последния гаранционен срок съгласно техническото предложение на ИЗПЪЛНИТЕЛЯ, част от офертата за участие- Приложение № 2, като при необходимост срокът на валидност на застраховката се удължава или се издава нова.

**(2)** Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на ВЪЗЛОЖИТЕЛЯ, при наличието на основание за това, са за сметка на ИЗПЪЛНИТЕЛЯ.

**(3)** След изтичане срока на договора по чл. 4, ал. 1, 50% (петдесет на сто) от Гаранцията за изпълнение се освобождава, а Остатъкът в размер на 50% (петдесет на сто) от Гаранцията за изпълнение е предназначена за обезпечаване на гаранционното поддържане, предвидено в договора и ще се освободи след изтичане на последния гаранционен срок на вложените резервни части и материали.

**(4)** Във връзка с поетапното освобождаване на Гаранцията за изпълнение на Договора по ал. 3, ИЗПЪЛНИТЕЛЯ предоставя на ВЪЗЛОЖИТЕЛЯ документ за изменение на първоначалната банкова гаранция или нова банкова гаранция, съответно застраховка.

Когато е във формата на парична сума, след изтичане на срока по чл.4, ал. 1 от договора, 50 % от Гаранцията за изпълнение се освобождава от ВЪЗЛОЖИТЕЛЯ. Когато е във форма на банкова гаранция или застраховка, ИЗПЪЛНИТЕЛЯ е длъжен в 7 (седем) дневен срок да представи документ за редуциране на частта от гаранцията за изпълнение, която служи за обезпечаване на гаранционното поддържане, което е основание ВЪЗЛОЖИТЕЛЯТ да върне оригинала на гаранцията за изпълнение представена по реда на чл. 12 от договора.

**(5)** Освобождаването на Гаранцията за изпълнение се извършва, както следва:

**1.** когато е във формата на парична сума – чрез превеждане на сумата по банковата сметка на ИЗПЪЛНИТЕЛЯ, посочена в чл. 10, ал. 1 от Договора;

**2.** когато е във формата на банкова гаранция – чрез връщане на нейния оригинал на представител на ИЗПЪЛНИТЕЛЯ или упълномощено от него лице;

**3.** когато е във формата на застраховка – чрез връщане на оригинала на застрахователната полица/ застрахователния сертификат на представител на ИЗПЪЛНИТЕЛЯ или упълномощено от него лице или чрез изпращане на писмено уведомление до застрахователя.

**Чл. 14. (1)** ВЪЗЛОЖИТЕЛЯТ окончателно освобождава Гаранцията за изпълнение в срок до 30 (тридесет) дни след изтичане на последния гаранционен срок на вложените резервни части и материали, ако липсват основания за задържането от страна на ВЪЗЛОЖИТЕЛЯ на каквато и да е сума по нея.

**(2)** Освобождаването на Гаранцията за изпълнение се извършва, както следва:

1. когато е във формата на парична сума – чрез превеждане на сумата по банковата сметка на ИЗПЪЛНИТЕЛЯ, посочена в чл. 10, ал.1 от Договора;

2. когато е във формата на банкова гаранция – чрез връщане на нейния оригинал на представител на ИЗПЪЛНИТЕЛЯ или упълномощено от него лице;

3. когато е във формата на застраховка – чрез връщане на оригинала на застрахователната полица на представител на ИЗПЪЛНИТЕЛЯ или упълномощено от него лице.

**(3)**

**(3)** Гаранцията или съответната част от нея не се освобождава от ВЪЗЛОЖИТЕЛЯ, ако в процеса на изпълнение на Договора е възникнал спор между Страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ той може да пристъпи към усвояване на гаранциите.

**Чл. 15.** ВЪЗЛОЖИТЕЛЯТ има право да задържи съответна част и да се удовлетвори от Гаранцията за изпълнение, когато ИЗПЪЛНИТЕЛЯТ не изпълни някое от неговите задължения по Договора, както и в случаите на лошо, частично и забавено изпълнение на което и да е задължение на ИЗПЪЛНИТЕЛЯ, като усвои такава част от Гаранцията за изпълнение, която съответства на уговорената в Договора неустойка за съответния случай на неизпълнение.

**Чл. 16.** ВЪЗЛОЖИТЕЛЯТ има право да задържи Гаранцията за изпълнение в пълен размер, в следните случаи:

1. ако ИЗПЪЛНИТЕЛЯТ не спази сроковете по чл. 4 ал. 2 и забави някое от задълженията си по договора с повече от 30 (тридесет) дни;

2. при пълно неизпълнение, в т.ч. когато Дейностите по предмета на договора не отговарят на изискванията на ВЪЗЛОЖИТЕЛЯ, и разваляне на Договора от страна на ВЪЗЛОЖИТЕЛЯ на това основание;

3. при прекратяване на дейността на ИЗПЪЛНИТЕЛЯ или при обявяването му в несъстоятелност.

**Чл. 17.** Във всеки случай на задържане на Гаранцията за изпълнение, ВЪЗЛОЖИТЕЛЯТ уведомява ИЗПЪЛНИТЕЛЯ за задържането и неговото основание. Задържането на Гаранцията за изпълнение изцяло или частично не изчерпва правата на ВЪЗЛОЖИТЕЛЯ да търси обезщетение в по-голям размер.

**Чл. 19.** ВЪЗЛОЖИТЕЛЯТ не дължи лихва за времето, през което средствата по Гаранцията за изпълнение са престояли при него законосъобразно.

**V. ПРАВА И ЗАДЪЛЖЕНИЯ НА СТРАНИТЕ**

**Чл. 20.** Изброяването на конкретни права и задължения на Страните в този раздел от Договора е неизчерпателно и не засяга действието на други клаузи от Договора или от приложимото право, предвиждащи права и/или задължения на която и да е от Страните.

**Общи права и задължения на ИЗПЪЛНИТЕЛЯ**

**Чл. 21. ИЗПЪЛНИТЕЛЯТ има право:**

1. да получи възнаграждение в размера, сроковете и при условията по чл. [6 – 9] от договора;

2. да иска и да получава от ВЪЗЛОЖИТЕЛЯ необходимото съдействие за изпълнение на задълженията по този Договор, както и всички необходими документи, информация и данни, пряко свързани или необходими за изпълнение на Договора.

**Чл. 22. ИЗПЪЛНИТЕЛЯТ се задължава:**

1. да предоставя Услугите и да изпълнява задълженията си по този Договор в уговорените срокове и качествено, в съответствие с Договора и Приложенията;
2. да влага материали, консумативи и резервни части, съответстващи на марката, модела и модификацията на автомобила. Всички влагани материали, консумативи и резервни части следва да са нови, нерециклирани и да притежават сертификат за качество, валиден за Европейския съюз или негов еквивалент.

3. да информира своевременно ВЪЗЛОЖИТЕЛЯ за всички пречки, възникващи в хода на изпълнението на работата, да предложи начин за отстраняването им, като може да поиска от ВЪЗЛОЖИТЕЛЯ указания и/или съдействие за отстраняването им;

4. да изпълнява всички законосъобразни указания и изисквания на ВЪЗЛОЖИТЕЛЯ;

5. да пази поверителна Конфиденциалната информация, в съответствие с уговореното в чл. [42] от Договора;

6. да не възлага работата или части от нея на подизпълнители, извън посочените в офертата на ИЗПЪЛНИТЕЛЯ, освен в случаите и при условията, предвидени в ЗОП;

7. да сключи договор/договори за подизпълнение с посочените в офертата му подизпълнители в срок от 7 (седем) дни от сключване на настоящия Договор. В срок до 3 (три) дни от сключването на договор за подизпълнение или на допълнително споразумение за замяна на посочен в офертата подизпълнител ИЗПЪЛНИТЕЛЯТ изпраща копие на договора или на допълнителното споразумение на ВЪЗЛОЖИТЕЛЯ заедно с доказателства, че са изпълнени условията по [чл. 66, ал. 2](http://web.apis.bg/p.php?i=2752471#p28982788) и [11 ЗОП](http://web.apis.bg/p.php?i=2752471#p28982788) (*ако е приложимо*)]

**Общи права и задължения на ВЪЗЛОЖИТЕЛЯ**

**Чл. 23. ВЪЗЛОЖИТЕЛЯТ има право:**

1. да изисква и да получава Услугите в уговорените срокове, количество и качество;

2. да контролира изпълнението на поетите от ИЗПЪЛНИТЕЛЯ задължения, в т.ч. да иска и да получава информация от ИЗПЪЛНИТЕЛЯ през целия Срок на Договора, или да извършва проверки, при необходимост и на мястото на изпълнение на Договора, но без с това да пречи на изпълнението;

3. да не приеме Услугите за отделен период в съответствие с уговореното в чл.[29] от Договора.

4. Възложителят няма задължение за цялостно усвояване на посочените видове и количества от резервни части, съгласно офертата на Изпълнителя, както и може да заявява артикули извън Образец № 8.2 от ценовото предложение на Изпълнителя в рамките на общата стойност по сключения договор.

5. Възложителят има право на рекламации при неизпълнение на изискванията за качество и гаранция на доставените резервни части.

6. В случай, на констатирано некачествено изпълнение на договора и не осигуряване на представител от страна на ИЗПЪЛНИТЕЛЯ, то констативния протокол може да се състави и подпише от трима служители (длъностни лица) определени от Възложителя, като същият служи за безспорно доказателство за некачествено изпълнение.

7. В случай, че ИЗПЪЛНИТЕЛЯ не поеме за своя сметка подмяна на некачествена част и/или отстраняване на повреда, възникнала в резултат на некачествено изпълнение, както и в случаите по чл. 29, ал. 1, т.2 и т. 3, ВЪЗЛОЖИТЕЛЯТ има право от свое име и за сметка на ИЗПЪЛНИТЕЛЯ да получи необходимото изпълнение от избран от него друг доставчик на същата услуга. Платените от ВЪЗЛОЖИТЕЛЯ за това суми ще бъдат прихванти от задълженията към ИЗПЪЛНИТЕЛЯ.

**Чл. 24. ВЪЗЛОЖИТЕЛЯТ се задължава:**

1. да приеме изпълнението на Услугите за всеки отделен период, когато отговарят на договореното, по реда и при условията на този Договор;

2.да заплати на ИЗПЪЛНИТЕЛЯ Цената в размера, по реда и при условията, предвидени в този Договор;

3. да предостави и осигури достъп на ИЗПЪЛНИТЕЛЯ до информацията, необходима за извършването на Услугите, предмет на Договора, при спазване на относимите изисквания или ограничения съгласно приложимото право;

4. да пази поверителна Конфиденциалната информация, в съответствие с уговореното в чл. [42] от Договора;

5. да оказва съдействие на ИЗПЪЛНИТЕЛЯ във връзка с изпълнението на този Договор, включително и за отстраняване на възникнали пречки пред изпълнението на Договора, когато ИЗПЪЛНИТЕЛЯТ поиска това;

6. да освободи представената от ИЗПЪЛНИТЕЛЯ Гаранция за изпълнение, съгласно клаузите на чл. [13 и 14] от Договора.

**Специални права и задължения на Страните**

**Чл. 25. (1) ИЗПЪЛНИТЕЛЯТ се задължава:**

1. при изпълнение на Дейностите по договора да влага материали, консумативи и резервни части, съответстващи на марката, модела и модификацията на автомобила. Всички влагани материали, консумативи и резервни части следва да са нови, нерециклирани и да притежават сертификат за качество, валиден за Европейския съюз или негов еквивалент;

2. за срока на изпълнение на Услугите да поддържа в наличност части и консумативи от първа необходимост за автомобилите на ВЪЗЛОЖИТЕЛЯ – минимум накладки, дискове, електрически крушки, филтри;

3. за срока на изпълнение на Услугите да поддържа налични по вид, брой и в изправност необходимите инструменти, съоръжения и техническо оборудване, посочени в Техническото предложение за изпълнение на поръчката на ИЗПЪЛНИТЕЛЯ, част от офертата за участие – Приложение № 2 към договора.

4. да осигурява качество, сигурност и едновременно приемане на няколко броя автомобили на ВЪЗЛОЖИТЕЛЯ с различни проблеми, в т.ч.:

а) осигуряване на отделни работни помещения за различни видове дейности (авто-електро-монтьорски и др. услуги);

б) осигуряване на обособен паркинг с осигурена охрана на автомобилната техника и оборудване, изчакващи доставка на части и извършване на ремонти;

5. да разполага в наличност и използва само лицензиран оригинален фирмен софтуер и одобрени тестери за диагностициране на съответната марка автомобили;

6. да има възможност да осигури при необходимост репатриране на аварирали автомобили до сервизната си база в рамките на град София;

7. да води регистър с възможност за проследяване на информацията за извършените дейности, вложените материали и резервни части на автомобилите, предмет на Договора. Всички ремонти на автомобилите да бъдат отразявани и в сервизните книжки на автомобилите (при необходимост да издава такива);

8. да отстранява за своя сметка всички повреди или щети, нанесени при извършване на дейностите по настоящия Договор върху автомобилите на ВЪЗЛОЖИТЕЛЯ.;

9. При представяне на приемо- предавателен протокол за изпълнени дейности и вложени резервни части да посочва продължителността на съответния гаранционен срок на вложените части.

**(2)** ИЗПЪЛНИТЕЛЯТ носи пълна отговорност за работата на своите работници и служители [и на своите подизпълнители].

**(3) ВЪЗЛОЖИТЕЛЯТ се задължава**:

1. да представя автомобилите в сервиза на ИЗПЪЛНИТЕЛЯ за извършване на Дейности по предмета на договора, съгласно заявката за сервизно обслужване;

2. да спазва стриктно условията за експлоатация на производителя при ползването на всеки автомобил;

3. да уведомява незабавно ИЗПЪЛНИТЕЛЯ в случай на възникнала повреда по автомобила и с оглед на предотвратяване на последващи, обусловени от повредата, други повреди на части или агрегати на автомобила и да спре автомобила от експлоатация по указание на сервизните специалисти на ИЗПЪЛНИТЕЛЯ;

4. да извършва всички Услуги, уговорени по чл. 1, само в сервиз на ИЗПЪЛНИТЕЛЯ за срока на Договора за автомобилите, описани в Приложение № 1 към Техническата спецификация;

5. да уведомява своевременно ИЗПЪЛНИТЕЛЯ за извършените промени на автомобилите (отпадане или добавяне на автомобил), подлежащи на сервизно обслужване при условията на настоящия Договор.

6. да уведомява своевременно ИЗПЪЛНИТЕЛЯ за лицата, упълномощени от него да заявяват Услугите и да приемат изпълнението по настоящия Договор, както и при всяка промяна.

**(4)** ВЪЗЛОЖИТЕЛЯТ носи пълна отговорност за действията на лицата, упълномощени да управляват автомобилите и да отговарят за техническото им обслужване.

**VI. ГАРАНЦИОННИ УСЛОВИЯ**

**Чл. 26. (1)** ИЗПЪЛНИТЕЛЯТ гарантира качеството на извършените от него дейности по техническото обслужване и текущия ремонт на автомобилите, за срок не по-малък от гаранционния срок на вложените резервни части и материали, в условията на обичайна експлоатация на автомобилите, а съгласно посочените в приемо- предавателните протоколи гаранционни срокове, с които се приема всяка извършена дейност и вложените резервни части и материали.

**(2)** ИЗПЪЛНИТЕЛЯТ се задължава да извършва за своя сметка отстраняването на повредите, възникнали в гаранционния срок и дължащи се на лошо качество на извършения ремонт или на вложените резервни части и материали, в срок до 5 (пет) работни дни от приемане на автомобила в сервиза на ИЗПЪЛНИТЕЛЯ с приложен констативен протокол за установяването им.

**(3)** ИЗПЪЛНИТЕЛЯТ се задължава при повреда през гаранционния срок на ремонта да транспортира за своя сметка авариралия автомобил, ако не може да бъде пуснат в движение, от мястото на повредата до най-близкия си сервизен център, в срок до 3 (три) часа от уведомяването.

**VII. ПРЕДАВАНЕ И ПРИЕМАНЕ НА ИЗПЪЛНЕНИЕТО**

**Чл. 27. (1)** Заявяването на Услугите и приемането на изпълнението по настоящия Договор се извършва от ВЪЗЛОЖИТЕЛЯ чрез определено/и от него длъжностно/и лица.

**(2)** Заявяването на Услугите се извършва на основание заявка за сервизно обслужване („Сервизна поръчка”) и/или извършване на Технически преглед за извършване на конкретни Дейности по предмета на договора, издадена от ИЗПЪЛНИТЕЛЯ и утвърдена от длъжностното лице/и по ал. 1.

**(3)** Сервизната поръчка се издава от ИЗПЪЛНИТЕЛЯ по искане на лицето, упълномощено да управлява автомобила и да отговаря за техническото му обслужване, или въз основа на писмена заявка, подадена от длъжностното лице/а, определено в Заповед на Възложителя по ал. 1. В Сервизната поръчка задължително се вписват данни за идентификация на автомобила, включително номерът на шасито. ИЗПЪЛНИТЕЛЯТ изготвя калкулация, в която се описват стойността на бъдещата сервизна дейност (труд и резервни части). ИЗПЪЛНИТЕЛЯТ извършва сервизната дейност след потвърждаване от длъжностното лице/лица по ал. 1, че приема представената калкулация.

**(4)** В случай на необходимост от влагане на резервни части при изпълнение на сервизна дейност, влагането им се осъществява след предварително съгласуване с длъжностните лица по ал. 1, включително по отношение на цената им.

**(5)** Когато в хода на изпълнение на конкретна Сервизна поръчка и или Технически преглед възникне необходимост от извършване на допълнителен обем работи и/или влагане на допълнителни резервни части, материали и консумативи, неупоменати в първоначалната Сервизна поръчка, ИЗПЪЛНИТЕЛЯТ представя на длъжностното лице/а по ал. 1 допълнителна заявка за утвърждаване, съдържаща вида, количествата и цените им.

**Чл. 28. (1)** ИЗПЪЛНИТЕЛЯТ в присъствие на длъжностното лице/а по ал. 1, предава отремонтирания автомобил на лицето, упълномощено да го управлява и да отговаря за техническото му обслужване, с протокол, в който се описват вложените и демонтирани части, материали, консумативи и труд, както и гаранционният срок на извършения ремонт и гаранционният срок на вложените резервни части и материали. Към протокола се прилага документ за качеството на вложените материали, консумативи и резервни части, както и гаранционните карти на вложените резервни части и материали, за които се издават такива. Демонтираните части се връщат на ВЪЗЛОЖИТЕЛЯ или се приемат с протокол от ИЗПЪЛНИТЕЛЯ за бракуване по ал. 2

**(2)** Предаването на изпълнението на Услугите ежемесечно за всеки отделен период се документира с протокол за приемане и предаване, изготвен въз основа на протоколите по ал. 1 за Услугите, извършени през съответния период, който се подписва от ИЗПЪЛНИТЕЛЯ и длъжностното лице/а по чл. 27, ал. 1 в два оригинални екземпляра – по един за всяка от Страните („**Приемо-предавателен протокол**“).

**(3)** Приемането на извършените Технически прегледи на автомобилите се удостоверява с двустранно подписан приемо- предавателен протокол.

**Чл. 29. (1)** ВЪЗЛОЖИТЕЛЯТ, включително чрез длъжностните лица по чл. 27, ал. 1, има право:

1. да приеме изпълнението, когато отговаря на договореното;

2. когато бъдат установени несъответствия на доставените и/или монтираните резервни части с уговореното или бъдат констатирани недостатъци, ВЪЗЛОЖИТЕЛЯТ може да откаже приемане на изпълнението до отстраняване на недостатъците, като даде подходящ срок за отстраняването им за сметка на ИЗПЪЛНИТЕЛЯ. В тези случаи, Страните подписват констативен протокол, в който се описват констатираните Несъответствия. След отстраняване на Несъответствията, Страните подписват двустранен Приемо-предавателен протокол за приемане на доставката;

3. да откаже да приеме изпълнението, в случай че констатираните недостатъци са от такова естество, че резултатът от изпълнението става безполезен за ВЪЗЛОЖИТЕЛЯ или задължението е трябвало да се изпълни непременно в уговореното време, или недостатъците не могат да бъдат отстранени в рамките на срока за изпълнение по Договора. В тези случаи, Страните подписват констативен протокол, в който се описват констатираните Недостатъци.

**(2)** Окончателното приемане на изпълнението на Услугите по този Договор се извършва с подписване на окончателен Приемо-предавателен протокол, подписан от Страните в срок до 7 (седем) дни след изтичането на срока на изпълнение по чл. [4], ал. 1 от Договора. В случай че към този момент бъдат констатирани недостатъци в изпълнението, те се описват в окончателния Приемо-предавателен протокол и се определя подходящ срок за отстраняването им или налагането на санкция, съгласно чл. [30 – 34] от Договора.

**VIII. САНКЦИИ ПРИ НЕИЗПЪЛНЕНИЕ**

**Чл. 30. (1)** При просрочване изпълнението на задълженията по този Договор, неизправната Страна дължи на изправната неустойка в размер на 0,5 % (нула цяло и пет десети на сто) от стойността на конкретната Сервизна поръчка за всеки ден забава, но не повече от 10 % (десет на сто) от тази стойност.

**(2)** Санкцията за забава не освобождава неизправната Страна от нейното задължение да завърши изпълнението на неизпълненото задължение, както и от другите ѝ задължения и отговорности по Договора.

**Чл. 31.** При констатирано лошо или друго неточно или частично изпълнение на конкретна Сервизна поръчка или при отклонение от изискванията на ВЪЗЛОЖИТЕЛЯ, посочени в Техническата спецификация (Приложение № 1), ВЪЗЛОЖИТЕЛЯТ има право да поиска от ИЗПЪЛНИТЕЛЯ да изпълни изцяло и качествено съответната Сервизна поръчка, без да дължи допълнително възнаграждение за това. В случай, че и повторното изпълнение на Сервизната поръчка е некачествено, ВЪЗЛОЖИТЕЛЯТ има право да задържи гаранцията за изпълнение и да прекрати Договора.

**Чл. 32. (1)** При разваляне на Договора поради виновно неизпълнение на някоя от Страните, виновната Страна дължи неустойка в размер на 10 % (десет на сто) от Стойността на Договора.

**(2)** При прекратяване на Договора на основание чл. [35], ал. 1, т. 5 или т. 6, или чл. 118, ал. 1, т. 2 от ЗОП ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 10 % (десет на сто) от Стойността на Договора.

**Чл. 33.** ВЪЗЛОЖИТЕЛЯТ има право да удържи всяка дължима по този Договор неустойка чрез задържане на сума от Гаранцията за изпълнение, като уведоми писмено ИЗПЪЛНИТЕЛЯ за това.

**Чл. 34.** Плащането на неустойките, уговорени в този Договор, не ограничава правото на изправната Страна да търси реално изпълнение и/или обезщетение за понесени вреди и пропуснати ползи в по-голям размер, съгласно приложимото право.

**IX. ПРЕКРАТЯВАНЕ НА ДОГОВОРА**

**Чл. 35. (1)** Този Договор се прекратява:

1. с изтичане на срока по чл. [4], ал. 1 от Договора или с достигане на Стойността на договора по чл. [6], ал. 1 от Договора;

2. с изпълнението на всички задължения на Страните по него;

3. при настъпване на пълна обективна невъзможност за изпълнение, за което обстоятелство засегнатата Страна е длъжна да уведоми другата Страна в срок до 7 (седем) дни от настъпване на невъзможността и да представи доказателства;

4. при прекратяване на юридическо лице – Страна по Договора без правоприемство, по смисъла на законодателството на държавата, в която съответното лице е установено;

5. при условията по чл. 5, ал. 1, т. 3 от ЗИФОДРЮПДРСЛ;

6. при прекратяване на правата, произтичащи от разрешението на ИЗПЪЛНИТЕЛЯ за извършване на периодични прегледи за проверка на техническата изправност на пътни превозни средства в контролно-технически пункт от II-ра или по-висока категория.

**(2)** Договорът може да бъде прекратен:

1. по взаимно съгласие на Страните, изразено в писмена форма;

2. от Възложителя, в случаите по чл. 15 от договора - в случаите на лошо, частично и забавено изпълнение на което и да е задължение на ИЗПЪЛНИТЕЛЯ ;

2. едностранно от всяка от Страните с двумесечно писмено предизвестие, отправено до другата Страна;

3. когато за ИЗПЪЛНИТЕЛЯ бъде открито производство по несъстоятелност или ликвидация – по искане на ВЪЗЛОЖИТЕЛЯ;

4. при настъпване на събитие, представляващо непреодолима сила, което причинява забавяне на изпълнение на Договора с повече от 60 (шестдесет) дни. В този случай Страните подписват протокол за прекратяване на Договора и уреждане на финансовите си взаимоотношения, без да се начисляват лихви по дължимите суми.

**Чл. 36. (1)** Всяка от Страните може да развали Договора при виновно неизпълнение на съществено задължение на другата страна по Договора, при условията и с последиците съгласно чл. 87 и сл. от Закона за задълженията и договорите, чрез отправяне на писмено предупреждение от изправната Страна до неизправната и определяне на подходящ срок за изпълнение. Разваляне на Договора не се допуска, когато неизпълнената част от задължението е незначителна с оглед на интереса на изправната Страна.

**(2)** За целите на този Договор, Страните ще считат за виновно неизпълнение на съществено задължение на ИЗПЪЛНИТЕЛЯ всеки от следните случаи:

1. когато ИЗПЪЛНИТЕЛЯТ не е започнал изпълнението на Дейностите по предмета на договора в срок до 3 (три) дни, считано от Датата на заявката;

2. когато ИЗПЪЛНИТЕЛЯТ е прекратил изпълнението на Дейностите по предмета на договора за повече от 10 (десет) дни;

3. когато в рамките на два поредни месеца ИЗПЪЛНИТЕЛЯТ не изпълни конкретна Сервизна поръчка за някоя или някои от Дейностите по предмета на договора, съгласно Техническата спецификация (Приложение № 1), по уговорения начин и с необходимото качество;

4. когато ИЗПЪЛНИТЕЛЯТ е допуснал съществено отклонение от Техническата спецификация и Техническото предложение за изпълнение на поръчката на ИЗПЪЛНИТЕЛЯ.

**(3)** ВЪЗЛОЖИТЕЛЯТ може да развали Договора само с писмено уведомление до ИЗПЪЛНИТЕЛЯ и без да му даде допълнителен срок за изпълнение, ако поради забава на ИЗПЪЛНИТЕЛЯ то е станало безполезно за ВЪЗЛОЖИТЕЛЯ или ако задължението е трябвало да се изпълни непременно в уговореното време.

**Чл. 37.** ВЪЗЛОЖИТЕЛЯТ прекратява Договора в случаите по чл. 118, ал. 1 от ЗОП, без да дължи обезщетение на ИЗПЪЛНИТЕЛЯ за претърпени от прекратяването на Договора вреди, освен ако прекратяването е на основание чл. 118, ал. 1, т. 1 от ЗОП. В последния случай, размерът на обезщетението се определя в протокол или споразумение, подписано от Страните, а при непостигане на съгласие – по реда на клаузата за разрешаване на спорове по този Договор.

**Чл. 38.** Във всички случаи на прекратяване действието на Договора, освен при прекратяване на юридическо лице – Страна по Договора без правоприемство:

1. ВЪЗЛОЖИТЕЛЯТ и ИЗПЪЛНИТЕЛЯТ съставят констативен протокол за извършените към момента на прекратяване Услуги и размера на евентуално дължимите плащания; и

2. ИЗПЪЛНИТЕЛЯТ се задължава:

а) да преустанови предоставянето на Услугите, с изключение на такива дейности, каквито може да бъдат необходими и поискани от ВЪЗЛОЖИТЕЛЯ;

б) да предаде на ВЪЗЛОЖИТЕЛЯ всички Дейности по предмета на договора, извършени от него в изпълнение на Договора до датата на прекратяването; и

в) да върне на ВЪЗЛОЖИТЕЛЯ всички документи и материали, които са собственост на ВЪЗЛОЖИТЕЛЯ и са били предоставени на ИЗПЪЛНИТЕЛЯ във връзка с предмета на Договора.

**Чл. 39.** При предсрочно прекратяване на Договора, ВЪЗЛОЖИТЕЛЯТ е длъжен да заплати на ИЗПЪЛНИТЕЛЯ реално изпълнените и приети по установения ред Услуги.

**X. ОБЩИ РАЗПОРЕДБИ**

Дефинирани понятия и тълкуване

**Чл. 40. (1)** Освен ако са дефинирани изрично по друг начин в този Договор, използваните в него понятия имат значението, дадено им в ЗОП, съответно в легалните дефиниции в Допълнителните разпоредби на ЗОП или, ако няма такива за някои понятия – според значението, което им се придава в основните разпоредби на ЗОП.

**(2)** При противоречие между различни разпоредби или условия, съдържащи се в Договора и Приложенията, се прилагат следните правила:

1. специалните разпоредби имат предимство пред общите разпоредби;

2. разпоредбите на Приложенията имат предимство пред разпоредбите на Договора.

Спазване на приложими норми

**Чл. 41.** При изпълнението на Договора, ИЗПЪЛНИТЕЛЯТ [и неговите подизпълнители] е длъжен [са длъжни] да спазва[т] всички приложими нормативни актове, разпоредби, стандарти и други изисквания, свързани с предмета на Договора, и в частност, всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, съгласно Приложение № 10 към към чл. 72, ал. 4, във вр. с чл. 115 от ЗОП.

Конфиденциалност

**Чл. 42. (1)** Всяка от Страните по този Договор се задължава да пази в поверителност и да не разкрива или разпространява информация за другата Страна, станала ѝ известна при или по повод изпълнението на Договора („**Конфиденциална информация**“). Конфиденциална информация включва, без да се ограничава до: обстоятелства, свързани с търговската дейност, техническите процеси, проекти или финанси на Страните, както и ноу-хау, изобретения, полезни модели или други права от подобен характер, свързани с изпълнението на Договора. Не се смята за конфиденциална информацията, касаеща наименованието на изпълнения проект, стойността и предмета на този Договор, с оглед бъдещо позоваване на придобит професионален опит от ИЗПЪЛНИТЕЛЯ.

**(2)** С изключение на случаите, посочени в ал. 3 на този член, Конфиденциална информация може да бъде разкривана само след предварително писмено одобрение от другата Страна, като това съгласие не може да бъде отказано безпричинно.

**(3)** Не се счита за нарушение на задълженията за неразкриване на Конфиденциална информация, когато:

1. информацията е станала или става публично достъпна, без нарушаване на този Договор от която и да е от Страните;

2. информацията се изисква по силата на закон, приложим спрямо която и да е от Страните; или

3. предоставянето на информацията се изисква от регулаторен или друг компетентен орган и съответната Страна е длъжна да изпълни такова изискване;

В случаите по точки 2 или 3 Страната, която следва да предостави информацията, уведомява незабавно другата Страна по Договора.

**(4)** Задълженията по тази клауза се отнасят до ИЗПЪЛНИТЕЛЯ, всички негови поделения, контролирани от него фирми и организации, всички негови служители и наети от него физически или юридически лица, като ИЗПЪЛНИТЕЛЯТ отговаря за изпълнението на тези задължения от страна на такива лица.

Задълженията, свързани с неразкриване на Конфиденциалната информация, остават в сила и след прекратяване на Договора на каквото и да е основание, но не повече от 3 (три) години.

Публични изявления

**Чл. 43.** ИЗПЪЛНИТЕЛЯТ няма право да дава публични изявления и съобщения, да разкрива или разгласява каквато и да е информация, която е получил във връзка с извършване на Дейностите, предмет на този Договор, независимо дали е въз основа на данни и материали на ВЪЗЛОЖИТЕЛЯ или на резултати от работата на ИЗПЪЛНИТЕЛЯ, без предварителното писмено съгласие на ВЪЗЛОЖИТЕЛЯ, което съгласие няма да бъде безпричинно отказано или забавено.

Прехвърляне на права и задължения

**Чл. 44.** Никоя от Страните няма право да прехвърля никое от правата и задълженията, произтичащи от този Договор, без съгласието на другата Страна. Паричните вземания по Договора [и по договорите за подизпълнение] могат да бъдат прехвърляни или залагани съгласно приложимото право.

Изменения

**Чл. 45.** Този Договор може да бъде изменян само с допълнителни споразумения, изготвени в писмена форма и подписани от двете Страни, в съответствие с изискванията и ограниченията на ЗОП.

Непреодолима сила

**Чл. 46. (1)** Никоя от Страните по този Договор не отговаря за неизпълнение, причинено от непреодолима сила. За целите на този Договор, „непреодолима сила“ има значението на това понятие по смисъла на чл. 306, ал. 2 от Търговския закон.

**(2)** Не може да се позовава на непреодолима сила Страна, която е била в забава към момента на настъпване на обстоятелството, съставляващо непреодолима сила.

**(3)** Страната, която не може да изпълни задължението си поради непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок до 3 (три) дни от настъпването на непреодолимата сила, като посочи в какво се състои непреодолимата сила и възможните последици от нея за изпълнението на Договора. При неуведомяване се дължи обезщетение за настъпилите от това вреди.

**(4)** Докато трае непреодолимата сила, изпълнението на задълженията и на свързаните с тях насрещни задължения се спира.

Нищожност на отделни клаузи

**Чл. 47.** В случай на противоречие между каквито и да било уговорки между Страните и действащи нормативни актове, приложими към предмета на Договора, такива уговорки се считат за невалидни и се заместват от съответните разпоредби на нормативния акт, без това да влече нищожност на Договора и на останалите уговорки между Страните. Нищожността на някоя клауза от Договора не води до нищожност на друга клауза или на Договора като цяло.

Уведомления

**Чл. 48. (1)** Всички уведомления между Страните във връзка с този Договор се извършват в писмена форма и могат да се предават лично или чрез препоръчано писмо, по куриер, по факс, електронна поща.

**(2)** За целите на този Договор данните и лицата за контакт на Страните са, както следва:

1. За ВЪЗЛОЖИТЕЛЯ:

Адрес за кореспонденция: ………………………………………….

Тел.: ………………………………………….

Факс: …………………………………………

e-mail: ………………………………………..

Лице за контакт: ………………………………………….

2. За ИЗПЪЛНИТЕЛЯ:

Адрес за кореспонденция: ………………….

Тел.: ………………………………………….

Факс: …………………………………………

e-mail: ………………………………………..

Лице за контакт: ………………………………………….

**(3)** За дата на уведомлението се счита:

1. датата на предаването – при лично предаване на уведомлението;

2. датата на пощенското клеймо на обратната разписка – при изпращане по пощата;

3. датата на доставка, отбелязана върху куриерската разписка – при изпращане по куриер;

4. датата на приемането – при изпращане по факс;

5. датата на получаване – при изпращане по електронна поща.

**(4)** Всяка кореспонденция между Страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната Страна е длъжна да уведоми другата в писмен вид в срок до 3 (три) дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.

**(5)** При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на ИЗПЪЛНИТЕЛЯ, същият се задължава да уведоми ВЪЗЛОЖИТЕЛЯ за промяната в срок до 7 (седем) дни от вписването ѝ в съответния регистър.

Език[[3]](#footnote-3)

**[Чл. ... (1)** Този Договор се сключва на български език.

**(2)** Приложимият език е задължителен за използване при съставяне на всякакви документи, свързани с изпълнението на Договора, в т.ч. уведомления, протоколи, отчети и др. Всички разходи за превод, ако бъдат необходими за ИЗПЪЛНИТЕЛЯ или негови представители или служители, са за сметка на ИЗПЪЛНИТЕЛЯ.

Приложимо право

**Чл. 49.** За неуредените в този Договор въпроси се прилагат разпоредбите на действащото българско законодателство.

Разрешаване на спорове

**Чл. 50.** Всички спорове, породени от този Договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в Договора или приспособяването му към нововъзникнали обстоятелства, ще се уреждат между Страните чрез преговори, а при непостигане на съгласие – спорът ще се отнася за решаване от компетентния български съд.

Екземпляри

**Чл. 51.** Този Договор се състои от 22 (двадесет и две) страници и е изготвен и подписан в 2 (два) еднообразни екземпляра – по един за всяка от Страните.

Приложения:

**Чл. 52.** Към този Договор се прилагат и са неразделна част от него следните приложения:

Приложение № 1 – Техническа спецификация;

Приложение № 2 – Оферта за участие на ИЗПЪЛНИТЕЛЯ;

Приложение № 3 – Гаранция за изпълнение.

**ВЪЗЛОЖИТЕЛ: ИЗПЪЛНИТЕЛ:**

\_\_\_\_\_\_\_\_\_\_\_\_\_\_\_ **\_\_\_\_\_\_\_\_\_\_\_\_\_\_\_**

\_\_\_\_\_\_\_\_\_\_\_\_\_\_\_

**Главен счетоводител:**

1. (*ако е приложимо*) [↑](#footnote-ref-1)
2. Клаузата се включва при необходимост. Всички клаузи в този проект на договор, касаещи отношения с подизпълнители, са приложими само ако участието на подизпълнители е посочено в офертата на изпълнителя, като в такъв случай следва да се имат предвид и относимите разпоредби на ЗОП. [↑](#footnote-ref-2)
3. Тази клауза е приложима, когато изпълнителят е чуждестранно лице. [↑](#footnote-ref-3)